Den Vest-Sjællandske Avis, 1818-06-09
Nyeste Post-Efterretninger. Det er saa langt fra at der indløber Bekræftelser, fra Spanien paa de foregivne Seiervindinger, som Morillo skal have tilfægtet sig i Venezuela, at det endog hedder derfra, at han skal være død af sine Blessurer; man anseer Spaniernes Fordrivelse fra denne Colonie, som afgjort, dersom det ikke kan lykkes Regieringen endnu i Tide at komme sine Tropper der til Hielp med den store Expediton, som bestandig forberedes i Cadix, det hedder nu at Vaabenfabrikerne i Biscaia ere i den største Virksomhed; at 20000 Carabiner ere der blevne forfærdigede, som skulle afsendes til Cadix, at mange andre Krigsfornødenheder afgaae dertil fra Tøihusene, og at en saa stor Expedition er i mange Aar ikke bleven udrustet i de Spanske Havne. Jnfanten Don Francesco de Paula, som er kommen tilbagetil Madrid efter 10 Aars Fraværelse, er udnævnt til Storadmiral, og vil tage Expeditionen i Øiesyn, inden den afseiler, men naar dette skal skee er endnu en Hemmelighed. Spanien opgav maaskee gierne den kostbare Krig i Venezuela, især da denne Colonie ikke indeholder en saa stor Rigdom af ædle Metaller, naar den ikke bestemt forudsaae at naar denne Republik holder sig, saa vil ogsaa Mexico tidlig eller sildig gaae forloren, især da dette store Rige, om endog Jnsurgenterne der mangle en Bolivar, og ikke formaae at holde sig oprette under en stor politisk Characteer, dog er opfyldt af Sværme, af Misfornøiede, som ere vanskelige at holde i Tømme, og begaae store Excesser i Provindserne; mange rige Spanier have derfore ogsaa solgt deres Eiendomme i denne Colonie, og have nedsat sig i det sydlige Frankerig for at leve af deres Capitaler. Fra det andet store Krigstheater Ostindien, høres ingen Nyheder, blot erfarer man af ældre Efterretninger, at Englænderne der ikke allene maae kæmpe med Mahratterne, men tillige med indvortes Jnsurrectioner; i Distriktet Koordah skal en meget betydelig være udbrudt, en Lokalmilits i dette Land, de saakaldte Pykkes, skulle især have foranlediget dette Oprør; Englænderne ophænge enhver af disse Oprørere, som de giøre til Fange. Jnsurgenterne havde endog bemægtiget sig Fæstningen Doosanah i Provindsen Kandeisch; Oberst Scott har dog siden indtaget den med Storm, imidlertid bliver Oprøret neppe paa et Sted dæmpet, førend det med Kraft udbryder paa et andet. Jnsurgenterne have viist sig i Egnen ved Juggernaut. Ved Banjepor har Sønnen af en Devan, eller Chef, stiller sig i Spidsen for Oprørerne; disse søge Skiul i det høie Siv, som i Ostindien bedække de lavere Egne, naar de blive slagne; de brittiske Tropper holde kun med Møie Communicationen vedlige i de udelige Egne, og for at berøve dem Midlerne til Livets Ophold have de Pykes ødelagt hele Distriktet Cut tab og de ypperlige Saltværker ved Mahanudda; saa Englænderne mistvivle om at kunne snart bringe Roligheden tilveie i denne Provinds; derimod har Major Clarke slaget Pindareerne Norden for Floden Nerbudda. – Det er i London besynderligt taust om Tingenes Tilstand paa denne store Halvøe, allene giør et Engelske Blad Regieringen den Bebreidelse, at den overalt søger i Jndien at støde de legitime Fyrster fra Thronen, for at forstørre sin Magt, imedens den i Europa har kæmpet for de legitime Fyrsters Opretholdelse (det var bedre at kalde de Jndiske Fyrster: Jndenlandske; end legitime; thi med deres Legitimitet er det ikke stort bevendt). Det er egentlig i Europa at Legitimiteten holdes opret, saavel i Henseende til Monarchernes Rettigbeder som til Staternes indbyrdes Forhold, til dette Øiemed, og blot til dette Øiemed, siger man at Congressen i Achen skal holdes. Fredens Træ skal sættes dybere i Jorden under Europas mægtigste Beherskeres Beskyttelse, og ved deres venskabelige Sammenkomst; man melder fra Paris, at denne skal holdes imellem den 15de og 20de September, og at Hertugen af Richelien, ledsaget af Cancellie-Directoren Rayneval skal deeltage deri paa Kongen af Frankerigs Vegne. Fyrsten af Metternich skal have tilsendt den Østerrigske Minister i Paris, Baron Vincent en Memoire, hvori den Paastand opstilles, at det er nødvendigt at fastsætte. det, som en foreløbig Basis, at der ikke bør paa Souverainernes Congres foretages nogen anden Gienstand end blot Frankerigs Rømning af Occupations-Armeen. - Keiser Alexander har til skrevet Hertugen af Wellington et Lykønskningsbrev i Anledning af hans Frelse, da der blev skudt efter ham paa Gaden i Paris. Mahratternes Krigsvæsen. (Fortsat)